{"word_count": 145, "character_count": 1157}
(1270 k. – 1530 k.)Marie-Madeleine de CevinsPécs, Pécsi Történettudományért Kulturális Egyesület, 2015 (Thesaurus Historiae Ecclesiasticae in Universitate Quinqueecclesiensi 6), 306 pp.A konfraternitás nehezen megfogható tárgy, amely valahol felúton helyezkedik el az üdvözülést elősegítő közvetítői szerep, az elhunytakról történtő kegyes megemlékezés és a koldulórendekhez kapcsolódó kegyes társulatok között. A középkori ferencesek, domonkosok, ágostonos remeték és kármeliták szinte akadálytalan bejutást ígértek konfrátereiknek a Paradicsomba, és ezzel a konfraternitás olyan eszközzé vált, mint a búcsú a püspökök és a pápaság kezében; a hívők számára pedig olyan vágyott állapottá, amelyért akár pénzt is hajlandók voltak áldozni.A téma korábban a kutatás mostohagyermeke volt, amelyről nem született átfogó jellegű feldolgozás. A szerző azonban ezen művében a vallási élet e fontos csatornáját számos aspektusból vizsgálja, illetve elhelyezi azt a koldulórendek, a kegyes társulati mozgalom és a késő középkori kegyesség történetében, figyelembe véve a magyarországi speciális körülményeket és a kivételesen homogén magyarországi forrásadottságokat.